open-index/open-wikipedia-markdown huggingface dataset:
Γλώσσες της Ναμίμπια

Η **Ναμίμπια**, παρά το πενιχρό πληθυσμό της, είναι το σπίτι σε μια ευρεία ποικιλία γλωσσών, που ανήκουν σε πολλαπλές γλωσσικές οικογένειες: την Ινδοευρωπαϊκή, την Μπαντού, και διάφορες Χοϊσανικές οικογένειες. Όταν η Ναμίμπια διοικούταν από τη Νότια Αφρική, τα Αφρικάανς, τα γερμανικά και αγγλικά απολάμβαναν μια ισότιμη θέση ως επίσημες γλώσσες της χώρας. Μετά την ανεξαρτησία της Ναμίμπια, το 1990, τα αγγλικά κατοχυρώθηκαν ως η μόνη επίσημη γλώσσα του έθνους στο σύνταγμα της Ναμίμπια. Τα Γερμανικά και τα Αφρικάανς, στιγματίστηκαν καθώς είχαν αποικιακή χροιά, ενώ η αύξηση της Ομάδας Νέων του Μαντέλα και η Εκστρατεία Περιφρόνησης του 1951 εξάπλωσαν τα αγγλικά μεταξύ των μαζών, ως η γλώσσα της εκστρατείας κατά του απαρτχάιντ.
## Γλώσσα δημογραφικά στοιχεία
Οι πιο ευρέως ομιλούμενες γλώσσες που χρησιμοποιούνται στα νοικοκυριά είναι οι διάλεκτοι Οσιουάμπο η οποία ομιλείται από το 49% του πληθυσμού, η γλώσσα Νάμα/Νταμάρα από το 11%, τα Αφρικάανς από το 10%, η γλώσσα Καβάνγκο από το 9% και η Χερέρο από το 9%. Άλλες μητρικές γλώσσες περιλαμβάνουν τις γλώσσες Μπαντού Τσουάνα, Γκκιρίκου, Φούε, Κουχάνε, Μπουκούσου, Γιέγι, και τις Χοϊσανικές Νάρο, Ξόο, Κουνγκ-Εκόκα, Κξαουλέιν και Κξόε. Τα αγγλικά, η επίσημη γλώσσα της χώρας, ομιλείται από το 3% των ανθρώπων ως μητρική γλώσσα. Τα πορτογαλικά ομιλούνταν από το 4-5% του συνολικού πληθυσμού, δηλαδή 100.000 άτομα, αποτελούμενη ως επί το πλείστον από την κοινότητα της γειτονικής Αγκόλας το 2014. Ο αριθμός των Αγκολέζων στη Ναμίμπια μειώθηκε την περίοδο 2014-2015. Η οικονομική κρίση στη γειτονική χώρα επηρεάζει τους αριθμούς. Μεταξύ του λευκού πληθυσμού, το 60% ομιλά τα Αφρικάανς, το 32% τα γερμανικά, το 7% τα αγγλικά και το 1% τα πορτογαλικά.

Οι αυτόχθονες γλώσσες περιλαμβάνονται στο σχολικό αναλυτικό πρόγραμμα στην πρωτοβάθμια εκπαίδευση. Από την δευτεροβάθμια εκπαίδευση, τα αγγλικά είναι το μέσο διδασκαλίας. Τα αφρικάανς είναι η μόνη γλώσσα που πλησιάζει στον όρο lingua franca, και ομιλείται από τους περισσότερους μαύρους κατοίκους μαζί με τα αγγλικά και τη μητρική τους γλώσσα.
Αρχείο:Distribution of Oshiwambo in Namibia.png|Κατανομή των Οσιουάμπο
Αρχείο:Distribution of Nama (Damara) in Namibia.png|Κατανομή των Χοεχόε (επίσης γνωστή ως Νάμα ή Νταμάρα)
Αρχείο:Distribution of Afrikaans in Namibia.png|Κατανομή των Αφρικάανς

Αρχείο:Distribution of Otjiherero in Namibia.png|Κατανομή των Οτζιχερέρο
Αρχείο:Distribution of Kavango languages in Namibia.png|Κατανομή των γλωσσών Καβάνγκο
Αρχείο:Distribution of Caprivi languages in Namibia.png|Κατανομή των Ζαμβεζικών γλωσσών


## Γλώσσες που ομιλούνται πιο συχνά στα νοικοκυριά της Ναμίμπια

Πηγές: Απογραφή 2001 και Απογραφή του 2011

## Δείτε επίσης

*Ναμιμπιακή Νοηματική Γλώσσα
*Γερμανική γλώσσα στη Ναμίμπια

## Παραπομπές


Κατηγορία:Γλώσσες της Ναμίμπιας
Λαϊκό Επιτροπάτο Εξωτερικών Υποθέσεων της Ρωσικής ΣΟΣΔ

Το **Λαϊκό Επιτροπάτο** (ή **Κομισαριάτο**) **Εξωτερικών Υποθέσεων της Ρωσικής ΣΟΣΔ** ήταν το κεντρικό εκτελεστικό κρατικό όργανο της Ρωσικής Σοβιετικής Ομοσπονδιακής Σοσιαλιστικής Δημοκρατίας, υπεύθυνο για τη διεξαγωγή της εξωτερικής πολιτικής και διεθνών σχέσεων του Σοβιετικού κράτους το 1917-1923 και 1944-1946.

## Ιστορία
Το Λαϊκό Επιτροπάτο Εξωτερικών Υποθέσεων σχηματίστηκε από το Διάταγμα για την Ίδρυση του Συμβουλίου των Επιτρόπων του Λαού, που εγκρίθηκε από το 2ο Πανρωσικό Συνέδριο των Σοβιέτ στις 9 Νοεμβρίου 1917. Ήταν ένα από τα πρώτα λαϊκά επιτροπάτα που σχηματίστηκαν από τη Σοβιετική κυβέρνηση της Ρωσίας.

## Κατάλογος Λαϊκών Επιτρόπων

## Παραπομπές


Κατηγορία:Υπουργεία εξωτερικών υποθέσεων
Κατηγορία:Ρωσία-επέκταση
Άλβαρο Οντριοθόλα

Ο **Άλβαρο Οδριοθόλα** (*Álvaro Odriozola*, 14 Δεκεμβρίου 1995) είναι Ισπανός ποδοσφαιριστής και αγωνίζεται στη Ρεάλ Μαδρίτης και στην Εθνική Ισπανίας ως δεξιός οπισθοφύλακας.

## Καριέρα
### Σε συλλόγους
Ο Άλβαρο Οδριοθόλα αγωνιζόταν από το 2006 στη Ρεάλ Σοσιεδάδ. Στις 16 Ιανουαρίου 2017 ο Κάρλος Μαρτίνεθ κάλεσε τον Οδριοθόλα να αγωνιστεί στην πρώτη ομάδα του συλλόγου. 

Το καλοκαίρι του 2018 η Ρεάλ Μαδρίτης αγόρασε τον Οδριοθόλα από τη Ρεάλ Σοσιεδάδ έναντι 30 εκατομμυρίων ευρώ. Με τη Ρεάλ, έχει κατακτήσει ένα Παγκόσμιο Κύπελλο Συλλόγων (2018).Ο ισπανός αμυντικός αγωνίζεται ώς δανεικός στην Μπάγερν Μονάχου.

### Στην εθνική ομάδα
Ο Άλβαρο Οδριοθόλα κλήθηκε στην Εθνική Ισπανίας για το Μουντιάλ του 2018.

## Παραπομπές


Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Πριμέρα Ντιβιζιόν
Κατηγορία:Αμυντικοί ποδοσφαιριστές
Αγωνοθέτης

Στον αρχαιοελληνικό κόσμο, ο **αγωνοθέτης** ήταν εκλεγμένος άρχοντας, ο οποίος ήταν υπεύθυνος για τη διοργάνωση ενός ή περισσοτέρων αγώνων. Στις περισσότερες εκ των περιπτώσεων κατείχε μόνος το συγκεκριμένο αξίωμα, ωστόσο έχουν διασωθεί παραδείγματα κολεγίων αγωνοθετών, όπως στην Πριήνη τον 2ο αιώνα π.Χ.

## Ιστορία
Ταυτόχρονα κριτής και οργανωτής αγώνων, ο αγωνοθέτης όφειλε να εγγυηθεί την ομαλή διεξαγωγή των αγωνισμάτων. Ως υπεύθυνος για τη διαχείριση των εισπραχθέντων και δαπανηθέντων χρημάτων στα πλαίσια των αγώνων, με το πέρας αυτών, συνέτασσε οικονομικό απολογισμό. Όφειλε να προετοιμάσει τα βραβεία που παραδίδονταν στους νικητές (στην περίπτωση κατά την οποία κανείς αθλοθέτης δεν είχε αναλάβει το συγκεκριμένο καθήκον), καθώς και να συντάξει επίσημο κατάλογο αυτών. Κατά τη διάρκεια αγώνων διεθνούς ενδιαφέροντος, αναλάμβανε την οργάνωση της στέγασης των διαγωνιζόμενων, καθώς και των θεωρών.

Η δημιουργία της αγωνοθεσίας στην Αθήνα χρονολογείται από τα τέλη του 4ου αιώνα π.Χ.: ο Δημήτριος ο Φαληρεύς προχώρησε στην κατάργηση των δύο σημαντικότερων αθηναϊκών λειτουργιών, την τριηραρχία, η οποία είχε, πλέον, καταστεί περιττή δεδομένης της παρακμής της Αθήνας μετά την ήττα της το 322 π.Χ., και τη χορηγία, τις οποίες αντικατέστησε, τότε, με το συγκεκριμένο νέο, αιρετό, δημόσιο αξίωμα, την «προεδρία επί των αγώνων» (*αγωνοθεσία*), του οποίου τη χρηματοδότηση αναλάμβανε το Κράτος. Αυτή η αλλαγή έγινε το 316/5 π.Χ. και ο θεσμός της αγωνοθεσίας είχε μια μεγάλη ιστορία μεχρί και την ρωμα̈ική περίοδο.

Ωστόσο, αριθμός τιμητικών διαταγμάτων προς τιμήν αγωνοθετών καταδεικνύουν πως τα χρηματικά ποσά τα οποία χρησιμοποιούνταν αυτοβούλως ως συμπλήρωμα εκείνων που διατίθονταν από την ίδια την πόλη, ξεπερνούσαν σε μεγάλο βαθμό το χρηματικό κόστος των παλαιότερων χορηγιών. Ως αποτέλεσμα, το 284/283 π.Χ. στην Αθήνα, ο εκλεγμένος ως αγωνοθέτης, ποιητής Φιλιππίδης, αρνήθηκε να λάβει εκ μέρους της πόλεως χρηματική αποζημίωση για τα ποσά τα οποία ο ίδιος δαπάνησε. Πράγματι, η λειτουργική διάσταση της αγωνοθεσία καθιερώθηκε σε σύντομο χρονικό διάστημα κατά τη διάρκεια της ελληνιστικής περιόδου, καθώς οι μετατόπιση προς ευεργετικές πρακτικές καθίστατο περισσότερο εμφανής με το πέρασμα των αιώνων: χρηματοδότηση εκ μέρους του αγωνοθέτη κατασκευαστικών έργων, επισκευή ιερών κτιρίων, μεταξύ άλλων.

## Δείτε επίσης
* Λειτουργία (Αρχαία Ελλάδα)
* Χορηγός (αρχαίο θέατρο)
* Αθλοθέτης

## Παραπομπές


## Πηγές

*  
*  
*  
*  

Κατηγορία:Καθημερινή ζωή στην Αρχαία Ελλάδα
Κατηγορία:Τίτλοι στην Αρχαία Ελλάδα
Άλισον Μέιφιλντ

H **Άλισον Μέιφιλντ** (, 3 Οκτωβρίου 1989, Κάνσας Σίτι, Μιζούρι) είναι Αμερικανίδα αθλήτρια πετοσφαίρισης, η οποία αγωνίζεται ως ακραία.

## Καριέρα
H Άλισον Μέιφιλντ γεννήθηκε στο Κάνσας Σίτι της πολιτείας Μιζούρι, προερχόμενη από αθλητική οικογένεια. Ξεκίνησε την αθλητική σταδιοδρομία της στο σχολικό πρωτάθλημα της πολιτείας του Κάνσας, αγωνιζόμενη στην ομάδα του Λυκείου «Άγιος Θωμάς ο Ακινάτης» (St. Thomas Aquinas), όπου φοιτούσε. Μετά την αποφοίτησή της αγωνίστηκε στην ομάδα του Πανεπιστημίου του Κάνσας της ομώνυμης πολιτείας, με έδρα την πόλη Λόρενς. Με την ομάδα του Πανεπιστημίου αγωνίστηκε επί τρία χρόνια (2008-2011) στην Κατηγορία Ι της Εθνικής Πανεπιστημιακής Αθλητικής Ομοσπονδίας (NCAA) των Ηνωμένων Πολιτειών Αμερικής.
Κατά την περίοδο 2012-13, υπέγραψε το πρώτο της επαγγελματικο συμβόλαιο στην ομάδα βόλεϊ της γαλλικής πόλης Κλαμάρ. Πρόκειται για ένα σύλλογο που συμμετέχει στην τρίτη κατηγορία του γαλλικού πρωταθλήματος, και η δραστηριότητα του οποίου επικεντρώνεται στην προώθηση ταλέντων. Μετά από ένα χρόνο αγωνιστικής απραξίας, συμμετείχε στο πρωτάθλημα Α' Κατηγορίας της Ελβετίας κατά την περίοδο 2014-15 με την Τ.Σ.Β. Ντίντινγκεν, και την επόμενη περίοδο μετακόμισε στη Φινλανδία για να υπερασπιστεί τα χρώματα της Λ.Π. Κάνγκασαλα της ανώτερης κατηγορίας του Πρωταθλήματος της χώρας της Βαλτικής θάλασσας. Στη Φινλανδία παρέμεινε και κατά την περίοδο 2016-17, αλλάζοντας όμως σύλλογο, αγωνιζόμενη με την Παλοκέρχο Νάισετ της πόλης Χάμεενλινα.
Το 2017 αποφασίζει ένα υπερατλαντικό ταξίδι για το Περού, όπου κατακτά το πρωτάθλημα με την Ουνιβερσιδάδ Σαν Μάρτιν, που έχει έδρα την περουβιανή πρωτεύουσα Λίμα. Το 2018 ανακαλύπτεται από τον Ολυμπιακό Πειραιώς και έτσι επανέρχεται στα ευρωπαϊκά πρωταθλήματα, υπογράφοντας συμβόλαιο με τις ερυθρόλευκες, σε αντικατάσταση της Στέφανι Νιεμέρ, που αποχώρησε από τον Πειραιά σταματώντας την καριέρα της. Όμως καθώς δεν δικαίωσε τις προσδοκίες του Ολυμπιακού, τον Δεκέμβριο του 2018 διακόπηκε το συμβόλαιό της και αντικαταστάθηκε από την επίσης Αμερικανίδα Ρίγκαν Χουντ Σκοτ.

## Συλλογικοί τίτλοι - Διακρίσεις
### Εθνικά Πρωταθλήματα
**1 Πρωτάθλημα Περού
* 2017-18 (Ουνιβερσιδάδ Σαν Μάρτιν Λίμας)
** **2η Θέση**: Πρωτάθλημα Φινλανδίας 2016-17 (Παλοκέρχο Νάισετ Χάμεενλινα)

=== Εθνικά Κύπελλα ===
** **2η Θέση''': Κύπελλο Ελβετίας 2014-15 (Τ.Σ.Β. Ντίντινγκεν)

## Παραπομπές


## Εξωτερικοί σύνδεσμοι - Πηγές
* Άλισον Μέιφιλντ - Στοιχεία καριέρας  www.women.volleyball-movies.net
* Άλισον Μέιφιλντ - Διοργανώσεις www.women.volleyball-movies.net
* Η Άλισον Μέιφιλντ στον Ολυμπιακό www.olympiacossfp.gr
* Δυναμικό Ολυμπιακού 2018-19  www.cev.eu

Κατηγορία:Αμερικανίδες πετοσφαιρίστριες
Κατηγορία:Πετοσφαιρίστριες ΟΣΦΠ
Νίνοβε

Το **Νίνοβε** (), είναι πόλη του Βελγίου, στην επαρχία της Ανατολικής Φλάνδρας. Την 1η Ιανουαρίου 2024 το Νίνοβε είχε πληθυσμό 40.363 κατοίκων. Έχει έκταση 72,57 χλμ² και πληθυσμιακή πυκνότητα 556,2 κατοίκων ανά τετραγωνικό χιλιόμετρο.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Γλώσσα Χιναλούγκ

μικρογραφία|Κατανομή των Βορειοανατολικών Καυκάσιων γλωσσών (τα Χιναλούγκ εμφανίζονται με κόκκινο)
Η **Χιναλούγκ** (επίσης γράφεται ως **Χιναλίγκ**, **Χιναλούγκι** ή **Χιναλίκ**) είναι Βορειοανατολική Καυκάσια γλώσσα που ομιλείται από περίπου 1.500 άτομα στα χωριά Χιναλούγκ και Γκιουλουστάν στην Κούμπα στα βουνά της επαρχίας Κούμπα, στο βόρειο Αζερμπαϊτζάν. Σχηματίζει το δικό της ανεξάρτητο κλάδο στην Βορειοανατολική Καυκάσια γλωσσική οικογένεια.

Η Χιναλούγκ είναι γλώσσα υπό εξαφάνιση, και ταξινομείται ως "σοβαρά απειλούμενη" από τον Άτλαντα των Γλωσσών του Κόσμου σε Κίνδυνο της Ουνέσκο.Γράφεται με το κυριλλικό και το λατινικό αλφάβητο.

## Ιστορία
Η Χιναλούγκ είναι η χωριάτικη γλώσσα του χωριού Χιναλούγκ στην επαρχία Κούμπα του Αζερμπαϊτζάν. Έχει καταταχθεί διστακτικά από προηγούμενους ερευνητές ως μέλος της Λεζγικής οικογένειας του κλάδου Νταγκεστάν των Βορειοανατολικών Καυκάσιων γλωσσών. Αν και η Χιναλούγκ είναι η επίσημη γλώσσα του χωριού, ομιλείται κυρίως από χωρικούς σε ανεπίσημες περιστάσεις, ενώ η εθνική γλώσσα, τα αζερικά χρησιμοποιείται επίσημα για εκπαιδευτικούς σκοπούς και για σκοπούς επικοινωνίας με άτομα που δεν ομιλούν την Χιναλούγκ. Η Χιναλούγκ θεωρείται απειλούμενη γλώσσα. Αυτό οφείλεται εν μέρει στη βλάβη ενός δρόμου που οδηγεί στο χωριό, αφήνοντας το χωριό ως επί το πλείστον απομονωμένο.

## Λεξιλόγιο
Οι παρακάτω λέξεις μεταφράστηκαν φωνητικά από τα Χιναλούγκ:

## Αλφάβητο
Το αλφάβητο της γλώσσας βασίζεται στο κυριλλικό και αποτελείται από 74 γράμματα.

Σε αυτό το αλφάβητο έχουν δημοσιευτεί πολλά κείμενα, αλλά δεν είχε καθολική αποδοχή, καθώς πρώτα απ'όλα περιείχε μεγάλο αριθμό γραμμάτων. Το 2013, οι επιστήμονες του Πανεπιστημίου της Φρανκφούρτης, με βάση την έρευνα της φωνητικής της Χιναλούγκ που πραγματοποιήθηκε από ειδικούς από τη Μόσχα, συνέταξαν μια νέα έκδοση του αλφαβήτου της γλώσσας Χιναλούγκ:

## Παραπομπές


## Περαιτέρω ανάγνωση

* Clifton, John M.; Deckinga, Gabriela; Lucht, Laura; Mak, Janfer; Tiessen, Calvin, Authors. 2005. "The Sociolinguistic Situation of the Khinalug In Azerbaijan."
* Desheryev, Ju. D. 1959. *Grammatika xinalugskogo jazyka.* Izdatel'stvo Akademii Nauk SSSR, Moscow.
* Hewitt, George. 2004. *Introduction to the Study of the Languages of the Caucasus.* LINCOM, Munich. p.&nbsp;29.
* Kibrik, Aleksandr E. 1972. *Fragmenty grammatiki xinalugskogo jazyka.* Izdatel'stvo Moskovskogo Universiteta, Moscow.
* Kibrik, Aleksandr E. 1994. "Khinalug". In: *The Indigenous Languages of the Caucasus*, vol. 4; Rieks Smeets (ed.); Caravan Books, Delmar (New York). pp.&nbsp;367–406.

## Εξωτερικοί σύνδεσμοι
* Βασικό λεξιλόγιο των Χιναλούγκ στην Παγκόσμια Λεξικοστατιστική Βάση Δεδομένων
* Γλώσσα και πολιτισμός των Χιναλούγκ

Κατηγορία:Γλώσσες του Αζερμπαϊτζάν
Κατηγορία:Βορειοανατολικές καυκάσιες γλώσσες
Χόμποκεν (Αμβέρσα)

Το **Χόμποκεν** (), είναι συνοικία της πόλης της Αμβέρσας, στη Βελγική επαρχία της Αμβέρσας. Έχει έκταση 10,67 χλμ² και πληθυσμό 37.945 κατοίκους (2018).

## Παραπομπές


Κατηγορία:Συνοικίες της Αμβέρσας
Σταντ ντ'Αμπιτζάν

Η **Σταντ ντ'Αμπιτζάν** (γαλλικά: *Stade d'Abidjan*) είναι αθλητικός σύλλογος στο Αμπιτζάν της Ακτής Ελεφαντοστού. Χρώματα του συλλόγου είναι το μπλε και το κόκκινο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ Μυνισιπάλ ντ'Αμπιτζάν, χωρητικότητας 10.000 θεατών.

## Ιστορία
Ο σύλλογος ιδρύθηκε το 1935 με την ονομασία «ΑΣΦΙ Αμπιτζάν» (ASFI Abidjan). Έπειτα από συγχώνευση με τις ομάδες ΠΙΚ (PIC) και ΟΚ Αμπιτζάν (OC Abidjan) πήρε την ονομασία «ΟΣΦ Αμπιτζάν» (USF Abidjan). Το 1959 ο σύλλογος μετονομάστηκε σε «Σταντ Αμπιτζάν» (Stade d'Abidjan).

## Διακρίσεις
.

;Εγχώριες
***[[Πρωτάθλημα ποδοσφαίρου Ακτής Ελεφαντοστού|Πρωτάθλημα Ακτής Ελεφαντοστού]]**
::Πρωταθλήτρια (5): 1962, 1963, 1965, 1966, 1969, 2025 
***[[Κύπελλο Ακτής Ελεφαντοστού (ποδόσφαιρο ανδρών)|Κύπελλο Ακτής Ελεφαντοστού]]**
::Κυπελλούχος (4): 1971, 1976, 1984, 1994
***[[Σούπερ Καπ Ακτής Ελεφαντοστού]]
::Νικήτρια (1): 1985

;Διεθνείς
***Κύπελλο Πρωταθλητριών Αφρικής**
::Νικήτρια (1): 1966
***Πρωτάθλημα Συλλόγων Δυτικής Αφρικής'''
::Νικήτρια (1): 1977

## Παραπομπές


## Εξωτερικοί σύνδεσμοι

*Σταντ Αμπιτζάν soccerway.com

Κατηγορία:Ποδοσφαιρικές ομάδες Ακτής Ελεφαντοστού
Κατηγορία:Ιδρύσεις ποδοσφαιρικών ομάδων το 1936
Χόμποκεν (Νιου Τζέρσεϊ)

Το **Χόμποκεν** (), είναι πόλη της αμερικανικής πολιτείας του Νιου Τζέρσεϊ. Έχει έκταση 3,3 χλμ² και πληθυσμό 50.005 κατοίκους (2010).

## Αξιοσημείωτοι κάτοικοι
* Άλφρεντ Στίγκλιτς (1864-1946), φωτογράφος και υποστηρικτής της σύγχρονης τέχνης
*Άλφρεντ Λούις Κρέμπερ (1876-1960), ανθρωπολόγος
* Άλφρεντ Κίνσεϊ (1894-1956), σεξολόγος και βιολόγος
* Ντοροθέα Λανγκ (1895-1965), φωτογράφος
* Φρανκ Σινάτρα (1915-1998), τραγουδιστής και ηθοποιός
* Τζο Παντολιάνο (1951), ηθοποιός
* Πία Ζαντόρα (1954), ηθοποιός και τραγουδίστρια
* Μάικλ Τσανγκ (1972), αντισφαιριστής

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νιου Τζέρσεϊ
Χανς Γκάιγκερ

Ο **Γιόχαν Βίλχελμ «Χανς» Γκάιγκερ** (γερμ. *Johannes Wilhelm "Hans" Geiger*, 30 Σεπτεμβρίου 1882 - 24 Σεπτεμβρίου 1945) ήταν Γερμανός φυσικός. Είναι περισσότερο γνωστός ως συνεφευρέτης του στοιχείου ανίχνευσης του μετρητή Geiger και για το πείραμα Geiger-Marsden που ανακάλυψε τον ατομικό πυρήνα. Ο Γκάιγκερ γεννήθηκε στο Νόισταντ αν δερν Χάαρντ της Γερμανίας. Ήταν ένα από τα πέντε παιδιά που γεννήθηκαν από τον ινδολόγο Βίλχελμ Λούντβιγκ Γκάιγκερ, ο οποίος ήταν καθηγητής στο Πανεπιστήμιο του Ερλάνγκεν.

Το 1902, ο Geiger άρχισε να σπουδάζει φυσική και μαθηματικά στο Πανεπιστήμιο του Ερλάνγκεν και του απονεμήθηκε διδακτορικό δίπλωμα το 1906. Το 1907 άρχισε να εργάζεται με τον Έρνεστ Ράδερφορντ στο Πανεπιστήμιο του Μάντσεστερ και το 1909, μαζί με τον Έρνεστ Μάρσντεν, διεξήγαγε το διάσημο πείραμα Geiger-Marsden που ονομάζεται και "πείραμα φύλλου χρυσού". Ο Ράδερφορντ και ο Γκάιγκερ δημιούργησαν τον σωλήνα Rutherford-Geiger, που αργότερα έγινε ο σωλήνας Geiger.

Το 1911 ο Γκάιγκερ και ο Τζον Μίτσελ Νάταλ ανακάλυψαν τον νόμο Geiger-Nuttall (ή κανόνα) και πραγματοποίησαν πειράματα που οδήγησαν στο ατομικό πρότυπο του Ράδερφορντ. Το 1928 ο Γκάιγκερ και ο σπουδαστής του Walther Müller δημιούργησαν μια βελτιωμένη έκδοση του σωλήνα Geiger, τον σωλήνα Geiger-Müller. Ο Geiger συνεργάστηκε επίσης με τον Τζέιμς Τσάντγουικ. Το 1912 έγινε ηγέτης του Φυσικο-Τεχνικού Reichsanstalt στο Βερολίνο, 1925 καθηγητής στο Κίελο, 1929 στο Τύμπιγκεν και 1936 στο Βερολίνο.

Ήταν μέλος του Ομίλου του Ουρανίου. Ο Γκάιγκερ δεν εξέφρασε ποτέ τον εαυτό του δημοσίως για τους Ναζί. Υπάρχουν αναφορές τόσο για τη βοήθειά του όσο και για την απόρριψη Εβραίων συναδέλφων. Ο Γκάιγκερ πέθανε στο Πότσνταμ της Γερμανίας λίγους μήνες μετά την λήξη του Δεύτερου Παγκόσμιου Πόλεμου στην Ευρώπη. Είχε τέσσερα αδέλφια: τρεις αδελφές και έναν αδελφό που ήταν όλοι νεότεροι από αυτόν. Ο αδελφός του Ρούντολφ Γκάιγκερ ενδιαφέρθηκε πολύ για τη μετεωρολογία και την κλιματολογία.

## Παραπομπές


## Εξωτερικές συνδέσεις
* Σύντομο βιογραφικό υλικό
*Annotated bibliography for Hans Geiger from the Alsos Digital Library for Nuclear Issues

Κατηγορία:Γερμανοί φυσικοί
Κατηγορία:Φυσικοί του 20ού αιώνα
Ρoυπελμόντε

Το **Ρυπελμόντε** (), είναι κωμόπολη του Βελγικού δήμου του Κρόιμπεκε, στην επαρχία της Ανατολικής Φλάνδρας. Έχει έκταση 1,88 χλμ² και πληθυσμό 3.031 κατοίκους (2008).

Το χωριό βρίσκεται στο Σκάλδη, απέναντι από το στόμιο του ποταμού Ρύπελ. Το όνομά του σημαίνει *στόμιο του Ρύπελ*.

## Αξιοσημείωτοι κάτοικοι
* Γεράρδος Μερκάτορ, χαρτογράφος, φιλόσοφος και μαθηματικός

## Παραπομπές


Κατηγορία:Πόλεις του Βελγίου
Κρόιμπεκε

Το **Κρόιμπεκε** (), είναι δήμος του Βελγίου, στην επαρχία της Ανατολικής Φλάνδρας. Έχει έκταση 33,42 χλμ² και πληθυσμό 16.657 κατοίκους (2018).

Ο δήμος περιλαμβάνει αυτή καθαυτή την πόλη και δύο μικρούς πρώην δήμους:

## Παραπομπές


Κατηγορία:Πόλεις του Βελγίου
Κόρτρεϊκ

Το **Κόρτρεϊκ** (, ), είναι πόλη του Βελγίου, στην επαρχία της Δυτικής Φλάνδρας. Έχει έκταση 80,02 χλμ² και την 1η Ιανουαρίου 2024 το Κόρτρεϊκ είχε πληθυσμό 79.980 κατοίκων.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Χάραλντ Ερτλ

Ο **Χάραλντ Ερτλ** (Ζελ αμ Σι Σάλτσμπουργκ 31 Αυγούστου 1948 - Βόρειο Γκάισεν Χέσε τέως Δυτικής Γερμανίας 7 Απριλίου 1982) ήταν αυστριακός οδηγός αγώνων. Στη Φόρμουλα 1 βρέθηκε από το 1975 μέχρι το 1978, το 1979 απείχε και επανήλθε το 1980. Ο Ερτλ συμμετείχε σε 28 γκραν πρι από τα οποία εκκίνησε μόνο στα 19. Το πρώτο ήταν το γερμανικό Γκραν Πρι του 1975 και το τελευταίο το ίδιο Γκραν Πρι του 1980. Δεν κατάφερε να σημειώσει κάποιο αξιόλογο αποτέλεσμα. Το 1978 ο Ερτλ δεν πήρε μέρος σε όλα τα Γκραν Πρι του Πρωταθλήματος αλλά το τελευταίο ήταν το Γκραν πρι της πατρίδας του και το 1980 πήρε μέρος μόνο στο γερμανικό.

Ο Ερτλ το 1981 δεν έλαβε μέρος σε κανένα μηχανοκίνητο σπορ όμως το 1982 είχε αποφασίσει να συμμετάσχει στο Renault 5 Turbo Cup. Στις 7 Απριλίου 1982, κατά τη διάρκεια μιας πτήσης με ένα Beechcraft Bonanza του οποίου πιλότος ήταν ο αδερφικός του φίλος Ντόκτορ Γιοργκ Μπέκερ-Χοχένσι από το Μανχάιμ στο Συίτ της τέως Δυτικής Γερμανίας όπου είχε το εξοχικό του για να περάσει τις διακοπές του Πάσχα, το αεροπλάνο συνετρίβη στο Βόρειο Γκάισεν Χέσε κι αυτός ανασύρθηκε απ' τα συντρίμμια νεκρός.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί οδηγοί της Φόρμουλα 1
Βερβιέ

Το **Βερβιέ** (, βαλλωνικά *Vervî*), είναι πόλη του Βελγίου, στην επαρχία της Λιέγης. Την 1η Ιανουαρίου 2024 το Βερβιέ είχε πληθυσμό 55.652 κατοίκων. Έχει έκταση 33,07 χλμ² και πληθυσμιακή πυκνότητα 1.682,9 κατοίκων ανά τετραγωνικό χιλιόμετρο.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Γκενκ

Το **Γκενκ** (), είναι πόλη του Βελγίου, στην επαρχία της Λιμβουργίας. Την 1η Ιανουαρίου 2024 το Γκενκ είχε πληθυσμό 67.838 κατοίκων. Έχει έκταση 87,85 χλμ² και πληθυσμιακή πυκνότητα 772,2 κατοίκων ανά τετραγωνικό χιλιόμετρο.

Το Γκενκ είναι η έδρα του ποδοσφαιρικού συλλόγου ΚΡΚ Γκενκ.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Ουλαντζιμίρ Κατκόβσκι

μικρογραφία|200x200εσ|Ουλαντζιμίρ Κατκόβσκι
Ο **Ουλαντζιμίρ Κατκόβσκι** (λευκορωσικά: Уладзімір Каткоўскі, 19 Ιουνίου 1976, Μινσκ – 25 Μαΐου 2007) ήταν Λευκορώσος μπλόγκερ, σχεδιαστής διαδικτύου και δημιουργός ιστοσελίδων.

## Βιογραφία
Ο Κατκόβσκι πήρε πτυχίο στην επιστήμη των υπολογιστών στο Αμερικανικό Πανεπιστήμιο στη Βουλγαρία στο Μπλαγκόεβγκραντ και αργότερα εργάστηκε ως ειδικός στη Βουδαπέστη και στη Φρανκφούρτη. Από το 2002, εργάστηκε για τη Λευκορωσική έκδοση του Radio Free Europe.

Στις 16 Ιουνίου 2006, αυτός και η γυναίκα του ενεπλάκησαν σε τροχαίο ατύχημα σε ένα δρόμο στην Πράγα. Ο Κατκόβσκι έπεσε σε κώμα για σχεδόν ένα χρόνο μέχρι τον θάνατό του στις 26 Μαΐου 2007.

## Δραστηριότητα στο Διαδίκτυο
Στα μέσα της δεκαετίας του 1990, ο Κατκόβσκι έγινε ένας από τους πρωτοπόρους του Λευκορωσόφωνου διαδικτύου. Στα τέλη της δεκαετίας του 1990, μαζί με τη μέλλουσα γυναίκα του και άλλους Λευκορώσους χρήστες του Διαδικτύου, δημιούργησε τη Λευκορωσική ιστορική ιστοσελίδα *Litvania* που είχε αξιοσημείωτη δημοτικότητα. Ο Κατκόβσκι ήταν ένας από τους πρώτους και πιο δημοφιλείς μπλόγκερ στη Λευκορωσική γλώσσα, γνωστός ως *rydel23*. Το 2006 βραβεύτηκε από την κορυφαία λευκορωσική διαδικτυακή πύλη TUT.by για το ιστολόγιό του *br23.net*.

Ο Κατκόβσκι δημιούργησε τις ιστοσελίδες *Pravapis.org* (σχετικά με θέματα που αφορούν τη γλώσσα τη Λευκορωσική) και το *Martyraloh Biełarusi* - "Λευκορωσικό Μαρτυρολόγιο" για τα θύματα της Σταλινικής τρομοκρατίας στη Λευκορωσία. Μετέφρασε τη διεπαφή της Google στα Λευκορωσικά και ήταν ιδρυτής της Λευκορωσικής Βικιπαίδειας.

Ήταν ο δημιουργός και διαχειριστής του δικτυακού τόπου της Λευκορωσικής έκδοσης του Radio Free Europe.

## Δείτε επίσης
* Κατάλογος Βικιπαιδιστών

## Παραπομπές


## Εξωτερικοί σύνδεσμοι
* Ιστολόγιο από τον Ουλαντζιμίρ Κατκόβσκι, στα λευκορωσικά και αγγλικά
* Rydel blog
* Pravapis.org
* "Litvania, η γη των Λιτβίνων"
* Μια νεκρολογία, *Λευκορωσική έκδοση του Radio Free Europe*

Κατηγορία:Βικιπαιδιστές
TUT.BY

Η **Tut.by **(λευκορωσικά: Тут.бай) είναι πύλη βασισμένη στο Μινσκ στη Λευκορωσική και ρωσική γλώσσα, που ανήκει στην εταιρεία "Nadejnye programmy".

## Διαχείριση
* Ιδρυτής: Γιούρι Ζίσερ

## Κριτική
Τον Δεκέμβριο του 2017, το Tut.by αναφέρθηκε μεταξύ άλλων ανεξάρτητων μέσων ενημέρωσης της Λευκορωσίας που φέρεται να είχε αφαιρέσει ή επεξεργαστεί παλιές ειδήσεις για τη σύλληψη και δεκάμηνη φυλάκιση του επιχειρηματία Βίκτορ Προκοπένια από τις ιστοσελίδες τους. Αυτό φέρεται να είχε γίνει αφού τα μέσα μαζικής ενημέρωσης πλησίασαν του συμβούλους δημόσιων σχέσεων του Προκοπένια. Η κατάσταση αυτή έχει προκαλέσει ευρεία συζήτηση μεταξύ των  Λευκορώσων δημοσιογράφων και επαγγελματιών των μέσων ενημέρωσης.

## Παραπομπές


## Εξωτερικοί σύνδεσμοι
* Επίσημη ιστοσελίδα
* savetutby.info
* zerkalo.io

Κατηγορία:Ιστότοποι
Γλώσσα Σιάνε

Η **Σιάνε **(Σιάνι) είναι Παπούα γλώσσα που ομιλείται στα ανατολικά υψίπεδα της Παπούα Νέας Γουινέας.

Τα ονόματα των διαλέκτων είναι Χάκοα, Κολέπα, Γιαμοφόουε, Κομόνγκου, Κομοϊγκαλέκα, Κεμανιμόουε, Όνα, Κέτο, Λάιγια, Φόουε, Ολούμπα, Λαμπάου, Αλάνγκο, Γιαντίμε και Ουάντο. Οι διάλεκτοι Κομόνγκου και Λαμπάου είναι τα λογοτεχνικά πρότυπα.

Όπως πολλές Παπούα γλώσσες, η γλώσσα διαθέτει τονικό σύστημα.

## Παραπομπές


Σ
Κατηγορία:Τονικές γλώσσες
Λέιε

Ο **Λέιε** ή **Λυς** (ολλανδικά: *Leie*, γαλλικά: *Lys*) είναι ποταμός του Βελγίου, με μήκος 202 χιλιόμετρα. Πηγάζει στην πόλη του Λισμπούρ, στη Γαλλία, ρέει μέσω των γαλλικών νόμων του Πα-ντε-Καλαί και του Νορ, και των βελγικών επαρχιών της Δυτικής Φλάνδρας και της Ανατολικής Φλάνδρας, και τελικά εκβάλλει στο Σκάλδη στην πόλη της Γάνδης.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Βελγίου
Türk Telekom

Η **Türk Telekom** είναι η πρώην κρατική εταιρεία τηλεπικοινωνιών στην Τουρκία. Η Türk Telekom διαχωρίστηκε από τα Τουρκικά Ταχυδρομεία (PTT) το 1995. Τον Νοέμβριο του 2005 ιδιωτικοποιήθηκε ως Oger Telecom.

Ο όμιλος Türk Telekom παρέχει ολοκληρωμένες τηλεπικοινωνιακές υπηρεσίες από PSTN, GSM σε ευρυζωνικό Διαδίκτυο. Με την υποδομή του δικτύου που καλύπτει ολόκληρη τη χώρα, οι εταιρείες του ομίλου προσφέρουν ένα ευρύ φάσμα υπηρεσιών προσωπικούς και εταιρικούς πελάτες. Η Türk Telekom, η οποία κατέχει το 99,9% των μετοχών των εταιρειών TTNET, Argela, Innova, Sebit A.Ş. και AssisTT, είναι επίσης ο ιδιοκτήτης του 81% των μετοχών της Avea, η οποία είναι ένας από τους τρεις φορείς εκμετάλλευσης GSM στην Τουρκία. Η Türk Telekom υποστηρίζει επίσης την Albtelecom της Αλβανίας. Το 55% των μετοχών της Turk Telekom ανήκει στον οργανισμό Oger Telekomünikasyon A.Ş. και το 30% των μετοχών ανήκει στο Υφυπουργείο Οικονομικών της Τουρκίας. Το υπόλοιπο 15% των μετοχών έχει προσφερθεί σε ιδιώτες.

Τον Ιούλιο του 2018, κατά τη διάρκεια της κρίσης του τουρκικού νομίσματος και της κρίσης του χρέους, οι τουρκικές και διεθνείς τράπεζες ανέλαβαν τον έλεγχο της Türk Telekom λόγω μη καταβληθέντων χρεών ύψους δισεκατομμυρίων δολαρίων. Οι πιστωτές δημιούργησαν φορέα ειδικού σκοπού για να αποκτήσουν την εταιρεία, καθώς προσπαθούν να επιλύσουν την μεγαλύτερη κρίση χρέους της Τουρκίας.

Η εταιρεία πέρασε υπό τον έλεγχο του Τουρκικού κράτους με ποσοστό 85% .

Η εταιρεία διατηρεί τα δικαιώματα των τίτλων Türk Telekom Arena, όπου βρίκεται η έδρα της Galatasaray S.K.. Η εταιρεία χρεωκόπησε και τη διοίκησή της ανέλαβαν οι τουρκικές τράπεζες, καθώς αδυνατούσε να αποπληρώσει τα δάνειά της.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Τουρκίας
Κατηγορία:Επικοινωνίες στην Τουρκία
Μπόισχοτ

Το **Μπόισχοτ** (), είναι κωμόπολη του δήμου του Χέιστ-οπ-ντεν-Μπερχ, στη Βελγική επαρχία της Αμβέρσας. Έχει έκταση 11,59 χλμ² και πληθυσμό 6.494 κατοίκους (2013).

Μετά τη συνένωση των δήμων το 1977 το Μπόισχοτ ενσωματώθηκε στον δήμο του Χέιστ-οπ-ντεν-Μπερχ.

Κατηγορία:Πόλεις του Βελγίου
Χεϊστ-οπ-ντεν-Μπερχ

Το **Χεϊστ-οπ-ντεν-Μπερχ** (), είναι δήμος του Βελγίου, στην επαρχία της Αμβέρσας. Την 1η Ιανουαρίου 2024 το Χεϊστ-οπ-ντεν-Μπερχ είχε πληθυσμό 44.488 κατοίκων. Έχει έκταση 86,46 χλμ² και πληθυσμιακή πυκνότητα 514,6 κατοίκων ανά τετραγωνικό χιλιόμετρο.

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Ριζό

Το όρος **Ριζό**, βρίσκεται στην ανατολική πλευρά της Πίνδου, ανάμεσα στην Καστοριά και τα Γρεβενά. Έχει υψόμετρο 1002 μέτρα.

## Ιστορικά ατοιχεία
300px|μικρογραφία|Ερείπια του τείχους προς την Εράτυρα
Ο καθηγητής ιστοριολογίας Αντώνιος Κεραμόπουλος επιβεβαίωσε Ρωμαϊκές επιγραφές του 1 αιώνος π.Χ., μεταξύ Δομιτίου και Σκιπίωνος, για την άγρια μάχη που διεξήχθη στις τοποθεσίες αυτές. Ο Ιωάννης Φωτόπουλος στο βιβλίο του *Ιστορία της Σέλιτσας - Εράτυρας* ερευνά και συμπεραίνει την Ρωμαϊκή παρουσία στην περιοχή αυτή αλλά και εμφύλιες διενέξεις την εποχή εκείνη. Ο στρατός του Σκιπίωνος εκ Ασίας ερχόμενος διέγραψε μια πορεία από την Κίναμη, πέρασε πεζός τον πόρο του Αλιάκμονος, ανηφόρησε προς την τοποθεσία Χελιμόδι και εν συνεχεία συνεπλάκη με τον στρατό του Δομιτίου στην τοποθεσία Μαγούλα της Εράτυρας. Η προτίμηση του χώρου της μάχης ορίζεται από την γεωμορφολογία της περιοχής και την περιφρούριση της Σέλιτσας (Εράτυρας). Ο Ν. Παπαδάκης στο έργο του *Οδοιπορικες σημειώσεις* αναφέρει την ύπαρξη οχυρωματικών τειχών στο Σιντσάκιο (τοποθεσία Παλαιογουλάς) και το άλλο στο Βραττίνιο. Σύμφωνα με έρευνες, έχει βρεθεί -και σύμφωνα με τις περιγραφές του κ. Παπαδάκη επιβεβαιώνεται αυτό- υπάρχει οργανωμένη προϊστορική ακρόπολη με περιτειχίσματα. Καθώς δεν έχουν βρεθεί κεραμικά στην ακρόπολη οδηγεί μερικούς να συμπεράνουν ότι κατοικούταν, η ακρόπολη, στην προκεραμική φάση της Νεολιθικής περιόδου, πριν το 6000 π.Χ..

## Βιβλιογραφία
#Γεώργιος Αλεξίου: Προϊστορικές Ακροπόλεις του Βογατσικού, 1996
#Ιωάννης Φωτόπουλος: Ιστορία της Σελίτσης - Εράτυρος, Αθήναι 1939
#Ν Παπαδάκις: Εκ της Άνω Μακεδονίας, Αθήναι 1913
#Αχιλλέας Βυτανιώτης:Αλιάκμων Βοΐου, Κιλκίς 1999
#Νικόλαος Σχοινάς: Οδοιπορικαί σημειώσεις Μακεδονίας Ηπείρου Αθήνα MESSAGER D' ATHENES, 1886.

Κατηγορία:Βουνά της Κοζάνης
Τριώδιο (λειτουργικό βιβλίο)

Το **Τριώδιο** είναι ένα από τα λειτουργικά βιβλία της Ορθοδόξου Εκκλησίας, που περιλαμβάνει τους Ύμνους που πρέπει να ψαλλούν στις ακολουθίες από την Κυριακή τού Τελώνου και Φαρισαίου (αρχή της Αποκριάς) ως το Μεγάλο Σάββατο. Την περίοδο των δέκα  (3+7) αυτών εβδομάδων οι Κανόνες περιέχουν τρεις ωδές και όχι εννέα ως συνήθως.

## Περιγραφή
Το Τριώδιο τοποθετείται στο αναλόγιο από τον Πρωτοψάλτη κατά τον Εσπερινό της Κυριακής τού Τελώνου και Φαρισαίου. Οι τρεις επόμενες εβδομάδες αποτελούν την Αποκριά και τελειώνουν με τις Κυριακές:
# τού Ασώτου
# των Απόκρεω (της Δευτέρας Παρουσίας)
# της Τυροφάγου.
Την 1η (προσφωνήσιμο, δηλ. εισαγωγική) εβδομάδα έχουμε κατάλυση εις πάντα (τρώμε αρτύσιμες τροφές ακόμη και την Τετάρτη και την Παρασκευή). Τη 2η εβδομάδα κατάλυση εις πάντα τις ημέρες εκτός Τετάρτης και Παρασκευής. Την 3η εβδομάδα, τη λεγόμενη Τυρινή, νηστεύουμε το κρέας μόνο (τρώμε ψάρι, αυγά, τυροκομικά ακόμη και την Τετάρτη και την Παρασκευή). Αυτό γίνεται από την Κυριακή των Απόκρεω (από + κρεών), που σημαίνει *απομακρύνομαι των κρεάτων*. Η περίοδος είναι το προανάκουσμα για την επόμενη που ακολουθεί.

Ακολουθούν οι επτά εβδομάδες της Μεγάλης Τεσσαρακοστής, όπου νηστεύουμε για 48 ημέρες. Η πρώτη εβδομάδα ξεκινά την Καθαρά Δευτέρα και τελειώνει με την Κυριακή:
# της Ορθοδοξίας (Α΄ εβδομάδα των Νηστειών)
# τού Αγ. Γρηγορίου τού Παλαμά (Β΄ των Νηστειών)
# της Σταυροπροσκυνήσεως (Γ΄ των Νηστειών)
# τού Αγ. Ιωάννου της "Κλίμακος" (Δ΄ των Νηστειών)
# της οσίας Μαρίας της Αιγυπτίας (Ε΄ των Νηστειών)
# των Βαΐων (ΣΤ΄ των Νηστειών).

Η 5η εβδομάδα περιλαμβάνει την Τετάρτη τού Μεγάλου Κανόνος και την Παρασκευή τού Ακαθίστου Ύμνου. Οι ύμνοι τού Τριωδίου για τη Μ. Τεσσαρακοστή είναι κατανυκτικοί και μας ετοιμάζουν να δεχθούμε το Πάθος και την Ανάσταση τού Χριστού. Οι υμνογράφοι έγραψαν κείμενα δοξολογικά, κατηχητικά και θεολογικά. Οι ανεπανάληπτοι ύμνοι μας ενδυναμώνουν πνευματικά και μας θυμίζουν τον προορισμό μας: την ένωση με τον Θεό. Ο Κανόνας τού Όρθρου έχει μία από τις πρώτες ωδές, την η' και τη θ' ωδή, δηλ. συνολικά τρεις ωδές. Ακολουθεί η:

:7. Μεγάλη Εβδομάς.

Το κατανυκτικό Τριώδιο τελειώνει με την Παννυχιδα Μ. Σαββάτου. Συνεχίζεται από το  αναστάσιμο Πεντηκοστάριο (χαρμόσυνο Τριώδιο), που αρχίζει από την Κυριακή τού Πάσχα και λήγει 7+1 εβδομάδες μετά, την Κυριακή των Αγ. Πάντων. Έτσι κλείεται η περίοδος των  ημερών που έχει επίκεντρο την κινητή εορτή τού Πάσχα.

## Υποσημειώσεις


## Πηγές
* Τι είναι το Τριώδιο
* Αποστολική Διακονία: Η περίοδος τού Τριωδίου

Κατηγορία:Βιβλία Λειτουργικής
Κλαμπ Ατλετίκ Ρεναισάνς Αιγκλόν Μπραζαβίλ

Η **Κλαμπ Ατλετίκ Ρεναισάνς Αιγκλόν Μπραζαβίλ** (γαλλικά: *Club Athlétique Renaissance Aiglon Brazzaville*) είναι αθλητικός σύλλογος στο Μπραζαβίλ της Δημοκρατίας του Κονγκό. Χρώματα του συλλόγου είναι το κόκκινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ Αλφόνς Μασεμπά-Ντεμπά, χωρητικότητας 33.037 θεατών.

## Ιστορία
Η «Κλαμπ Ατλετίκ Ρεναισάνς Αιγκλόν» (Club Athlétique Renaissance Aiglon) ιδρύθηκε το 1935.

## Επιτυχίες
.

;Εγχώριες
***[[Πρωτάθλημα ποδοσφαίρου Κονγκό|Πρωτάθλημα Κονγκό]]**
::Πρωταθλήτρια (9): 1970, 1972, 1973, 1974, 1975, 1976, 1981, 1984, 2008
***[[Κύπελλο Κονγκό (ποδόσφαιρο ανδρών)|Κύπελλο Κονγκό]]**
::Κυπελλούχος (3): 1981, 1986, 1992

;Διεθνείς
***[[Κύπελλο Πρωταθλητριών Ποδοσφαίρου Αφρικής|Κύπελλο Πρωταθλητριών Αφρικής]]**
::Νικήτρια (1): 1974

## Παραπομπές


## Εξωτερικοί σύνδεσμοι

*ΚΑΡΑ Μπραζαβίλ στη soccerway.com

Κατηγορία:Ποδοσφαιρικές ομάδες Δημοκρατίας του Κονγκό
Κατηγορία:Ιδρύσεις ποδοσφαιρικών ομάδων το 1935
Μάργκαρετ Μόρτιμερ, 3η βαρόνη του Μπέρκλεϋ

Η **Μάργκαρετ Μόρτιμερ, 3η βαρόνη του Μπέρκλεϋ** (2 Μαΐου 1304 - 5 Μαΐου 1337) ήταν μεγαλύτερη κόρη και δεύτερο παιδί του Ρότζερ Μόρτιμερ, 1ου κόμη του Μαρς που έμεινε πασίγνωστος για τον ρόλο του σαν ερωμένος της βασίλισσας Ισαβέλλας της Γαλλίας και της Ιωάννας του Τζένβιλλ, 2ης βαρόνης του Τζένβιλλ. Οι πατρικοί παππούδες της ήταν ο Έντμοντ Μόρτιμερ, 2ος βαρόνος του Μόρτιμερ και η Μάργκαρετ του Φιν, οι μητρικοί παππούδες της ήταν ο Πιρς Τζένβιλλ των κάστρων του Τριμ και του Λάντλοου και η Ιωάννα των Λουζινιάν.

Ο πατέρας της Ρότζερ πρότεινε τον γάμο της μεγαλύτερης κόρης του Μάργκαρετ με τον γιο και διάδοχο του Μωρίς Μπέρκλεϋ, 2ου βαρόνου του Μπέρκλεϋ Τόμας Μπέρκλεϋ, με τον γάμο εξασφάλισε συμμαχία με τους ισχυρότερους λόρδους των δυτικών Μαρς. Ο γάμος ανάμεσα στην Μάργκαρετ και τον Τόμας Μπέρκλεϋ έγινε το 1319 και ο σύζυγος της διαδέχθηκε τον πατέρα του σαν 3ος βαρόνος του Μπέρκλεϋ (1326) . Με τον σύζυγο της Τόμας απέκτησε :

*Μωρίς Μπέρκλεϋ (1320), διάδοχος του πατέρα του
*Τόμας Μπέρκλεϋ (1325)
*Ρότζερ Μπέρκλεϋ (1326)
*Αλφόνσος Μπέρκλεϋ (1327)
*Ιωάννα Μπέρκλεϋ, (1330 - 1369), παντρεύτηκε τον Ρέτζιναλντ Κόμπχαμ
*Ιωάννης Μπέρκλεϋ (1326)

Ο μεγαλύτερος γιος της Μωρίς παντρεύτηκε την Ελισάβετ Ντεσπένσερ παρά το γεγονός ότι ο παππούς του Ρότζερ Μόρτιμερ ήταν υπεύθυνος για την εκτέλεση του πατέρα της Ούγου Ντεσπένσερ (1326). Μετά την πτώση του πατέρα της (1322) η Μάργκαρετ συνελήφθη και απεστάλη στην *μονή του Σόλντχαμ* (1324), ο γάμος της με τον Μπέρκλεϋ επικυρώθηκε με παπική απαλλαγή του πάπα Ιωάννη ΚΒ΄ (1329). Η Μάργκαρετ Μόρτιμερ, 3η βαρόνη του Μπέρκλεϋ πέθανε στις 5 Μαίου 1337 και τάφηκε στην Αυγουστινιανή μονή του Μπρίστολ στο Γκλόστερσαιρ. Ο σύζυγος της μετά τον θάνατο της παντρεύτηκε σε δεύτερο γάμο την Αικατερίνη Κλίβεντον.

## Παραπομπές
 		


## Πηγές

*Mortimer, Ian (2003). The Greatest Traitor: The Life of Sir Roger Mortimer, Ruler of England 1327–1330. New York: St. Martin's Press.

Κατηγορία:Οικογένεια Μόρτιμερ
Κατηγορία:Αγγλίδες βαρώνισσες
Γιάννης Στάθης

Ο **Γιάννης Στάθης** (γεννημένος στις 20 Μαΐου 1987) είναι Έλληνας επαγγελματίας ποδοσφαιριστής, ο οποίος αγωνίζεται για λογαριασμό της Ξάνθης στη Σούπερ Λίγκα 2.

## Συλλογική Καριέρα
Ο Στάθης έχει αγωνιστεί στη Σούπερ Λίγκα, επίσης, με τα χρώματα των Απόλλωνα Καλαμαριάς, ΠΑΣ Γιάννινα, Πανθρακικού, ΟΦΗ, Λεβαδειακού, καθώς και Α.Ο. Πλατανιά, προ της μεταγραφής του στον Απόλλωνα Σμύρνης, κατά τη διάρκεια της χειμερινής μεταγραφικής περιόδου του 2017-18.

## Διακρίσεις
* **[[ΠΑΣ Γιάννινα (ποδόσφαιρο)|ΠΑΣ Γιάννινα]]**
**Β΄ Εθνική: 2009
* **[[ΠΑΣ Γιάννινα (ποδόσφαιρο)|ΠΑΣ Γιάννινα]]**
**Β΄ Εθνική: 2011

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Α.Ο. Ξάνθη
Γλώσσα Κουρσενιέκι

Η **γλώσσα Κουρσενιέκι** (Κουρσενιέκι: *kursineeki wahloda*, ) ή **Κουρονιανή γλώσσα του Κουρουνιανού ισθμού** () είναι μια διάλεκτος της λετονικής γλώσσας που ομιλούνται από τους Κουρσενιέκι της Κουρονιανής χερσονήσου, μια λεπτή λωρίδα γης που εκτείνεται μεταξύ της νοτιοδυτικής Λιθουανίας και της Ρωσίας. Κατά τη διάρκεια διάφορων μεταναστεύσεων του 14ου–17ου αιώνα, οι Κουρονιανοί (ήδη ομιλούσαν μια λετονική διάλεκτο) εγκαταστάθηκαν κατά μήκος της Κουρονιανής χερσονήσου στην Ανατολική Πρωσία και έγιναν γνωστή ως Κουρσενιέκι.
[αριστερά|μικρογραφία|200x200εσ|Η περιοχή εποικισμού των Κουρσενιέκι που ομιλούσαν την γλώσσα Κουρσενιέκι το 1649 ήταν από το [Κλάιπεντα|Μέμελ (Κλαϊπέντα) μέχρι το Ντάντσιχ (Γκντανσκ) στην Πολωνία.]]
Η γλώσσα Κουρσενιέκι επηρεάστηκε από τα Παλαιά Πρωσικά, τα Κάτω γερμανικά, τα Υψηλά γερμανικά και τη Σαμογιτιανή διάλεκτο διαδοχικά, και από το τέλος του 18ου αιώνα, είχαν σχηματιστεί νέες Κουρονιανές διάλεκτοι, με τη διάλεκτο της Κουρονιακής αμμώδης χερσονήσου να είναι ιδιαίτερα ξεχωριστή, λόγω της απομόνωσής της από την ηπειρωτική χώρα. Το λεξιλόγιο των Κουρονιανών που δημοσιεύθηκε το 1927 δείχνει: το 60% των Κουρονιανών λέξεων ήταν το ίδια με τις λετονικές, το 26% ήταν δάνεια από τα "γερμανικά" (δηλαδή κάτω γερμανικά και υψηλά γερμανικά), και 13% από λιθουανικές διαλέκτους. Η γλώσσα Κουρσενιέκι είναι αμοιβαία κατανοητή με την λετονική, ειδικά με στις νοτιοδυτικές διαλέκτους, και οι Λετονοί μπορούν να επικοινωνούν εύκολα με τους Κουρσενιέκι σήμερα.

Πριν από το Β΄ Παγκόσμιο Πόλεμο, η γλώσσα Κουρσενιέκι χρησιμοποιούταν ευρέως από τους Κουρονιανούς αλιείς της Κουρονιανής χερσονήσου. Σε άλλους τομείς της καθημερινής ζωής οι Κουρσενιέκι χρησιμοποιούσαν τα Χαμηλά γερμανικά και τα Υψηλά γερμανικά.
Τα γεγονότα του πρώτου μισού του 20ου αιώνα, συμπεριλαμβανομένων των γερμανικών και σοβιετικών κατοχών κρατών της Βαλτικής και αργότερα της Ανατολικής Πρωσίας, οδήγησε σχεδόν στην εξαφάνιση της γλώσσας, καθιστώντας την σοβαρά απειλούμενη. Αρκετοί εναπομείναντες γηγενείς ομιλητές ζουν στη Γερμανία, αφού εκδιώχθηκαν ως "Γερμανοί" στην εθνοκάθαρση που έγινε στην Ανατολική Πρωσία μετά το Β΄ Παγκόσμιο Πόλεμο.

## Παραπομπές


Κατηγορία:Γλώσσες της Λετονίας
Μαντιράτζα

Η **Μαντιράτζα** (ινδονησιακά: Mandiraja) είναι μια υποεπαρχία στην επαρχία Μπαντζαρνεγκάρα, στην επαρχία της Κεντρικής Ιάβας στην Ινδονησία. Η Μαντιράτζα καταλαμβάνει έκταση 52.61 τ.χλμ. και πληθυσμό 63.679 κατοίκων.

## Κατάλογος υποδιαιρέσεων (Ντέσα)

* Μαντιράτζα Κουλόν
* Μαντιράτζα Ουετάν
* Πανγκισάρι
* Μπαντζενγκάν
* Κεμπακαλάν
* Κερταγιάσα
* Καντιουλάν
* Μπλίμπινγκ
* Πουρουασάμπα
* Σιμπάνγκ
* Γκλεμπάνγκ
* Κεμπαναράν
* Σαλαμέρτα
* Σομαουάνγκι
* Καλιουούνγκου
* Τζαλατούντα

## Παραπομπές


Κατηγορία:Γεωγραφία της Ινδονησίας
Ρόμπερτ Άρκραϊτ

Ο υποστράτηγος **Ρόμπερτ Χάρι Μπέρτραμ Άρκραϊτ** (αγγλικά: *Robert Harry Bertram Arkwright*, CB, DSO & Bar, 1903–1971) ήταν αξιωματικός του βρετανικού στρατού που υπηρέτησε στο Β΄ Παγκόσμιο Πόλεμο και αργότερα ως διοικητής στη 2η Μεραρχία Πεζικού.

## Στρατιωτική σταδιοδρομία
Ο Άρκραϊτ τοποθετήθηκε ως διοικητής στο 12ο Βασιλικό Σύνταγμα Λογχορόφων το 1924. Υπηρέτησε στο Β΄ Παγκόσμιο Πόλεμο ως Αναπληρωτής Βοηθός Υπασπιστής Στρατηγός της 1ης Τεθωρακισμένης Μεραρχίας στη Γαλλία, ως Γενικός Επιθεωρητής με την 8η Τεθωρακισμένη Μεραρχία και ως Ταξίαρχος υπεύθυνος για τα Θωρακισμένα Οχήματα Μάχης στη Βρετανική Όγδοη Στρατιά πριν γίνει διοικητής της 23ης Τεθωρακισμένης Ταξιαρχίας το 1943. Ως διοικητής της 23ης Τεθωρακισμένης Ταξιαρχίας, συμμετείχε στην απόβαση στη Σικελία, στις αποβάσεις στην Ιταλία, και οι δύο μέρος της ιταλικής εκστρατείας, και αργότερα στα Δεκεμβριανά στην Ελλάδα. Μετά τον πόλεμο έγινε Στρατηγός Διοικών της 2ης Μεραρχίας Πεζικούς το 1946, Διευθυντής του Βασιλικού Σώματος Τεθωρακισμένων το 1947 και Στρατηγός Διοικών της 56ης Τεθωρακισμένης Μεραρχίας το 1948. Ο τελευταίος διορισμός του ήταν ως Στρατηγός Διοικών της 7ης Τεθωρακισμένης Μεραρχίας από το 1949 μέχρι την αποστράτευσή του το 1951.

Έζησε στο Πεν ι Μπριν Χολ στο Μοντγκόμερι.

## Οικογένεια
Το 1927 παντρεύτηκε την Κάθλιν Γκλάντις Χάνμπουρι.

## Παραπομπές


Κατηγορία:Βρετανοί στρατιωτικοί
Chlorella

Το **Chlorella** είναι ένα γένος ευκαρυωτικών μονοκύτταρων χλωροφυκών που ανήκουν στο φύλο Chrlorophyta, συνήθως σε σχήμα σφαιρικό ή ελλειψοειδές. Αυτά απαντώνται συνήθως σε γλυκά νερά και στο έδαφος. Είναι ένα σημαντικό μικροφύκος με χρήσεις τόσο στην ανθρώπινη διατροφή, αλλά και ως πρώτη ύλη βιοκαυσίμου. Ελέγχθηκε πρώτα ως σύστημα-μοντέλο για την κατανόηση της φωτοσύνθεσης. Με αυτό τον τρόπο η βιομάζα αυξάνεται σε μεγάλο ποσοστό και μπορεί να μειώσει τις περιβαλλοντικές επιπτώσεις ως εκμεταλλευόμενο βιοκαύσιμο αλλά και να προσφέρει σημαντικά θρεπτικά συστατικά για κάθε οργανισμό. Η συνήθης καλλιέργεια του μπορεί να είναι ανοιχτού τύπου (δεξαμενή, λίμνη κλπ) ή κλειστού τύπου (φωτοβιοαντιδραστήρας).

## Παραπομπές
# https://biotechnologyforbiofuels.biomedcentral.com/articles/10.1186/1754-6834-7-84
#. http://e-jst.teiath.gr/ Tokusoglu, O.; Unal, M.K. (2003). "Biomass Nutrient Profiles of  Three Microalgae: Spirulina platensis, Chlorella vulgaris, and Isochrisis galbana". Journal of Food Science. 68 (4): 2003
#. Linda E. Graham/ James M. Graham / Lee W. Wilcox ΦΥΚΗ

## Εξωτερικοί σύνδεσμοι
* 

Κατηγορία:Φωτοσυνθετικοί οργανισμοί
Στράτος Σβάρνας

Ο **Στράτος Σβάρνας** (γεννήθηκε 11 Νοεμβρίου 1997) είναι Έλληνας ποδοσφαιριστής που αγωνίζεται για τη Ράκουφ Τσενστοχόβα ως κεντρικός αμυντικός.

## Καριέρα
Στις 16 Αυγούστου 2018, οι τρέχοντες Έλληνες πρωταθλητές ΑΕΚ υπέγραψε εκ νέου τον Σβάρνα από την Ξάνθη, υπογράφοντας ένα πενταετές συμβόλαιο με τον νεαρό διεθνή. 

## Τίτλοι

; ΑΕΚ

* **[[Β΄ Εθνική ποδοσφαίρου ανδρών|Football League]]: 1**

:: 2014-15 (Νότιος Όμιλος)

* **[[Κύπελλο Ελλάδας (ποδόσφαιρο ανδρών)|Κύπελλο Ελλάδας]]: 1**

::Κύπελλο 2015-16

## Αναφορές


## Εξωτερικές συνδέσεις
* Scoresway.com Προφίλ
* http://www.aekfc.gr/pld/stratos-svarnas-43103.htm?lang=el&path=-1186570248
* http://www.sport24.gr/football/omades/Aek/sthn-aek-o-svarnas.2709091.html

Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ράκουφ Τσενστοχόβα
Κατηγορία:Ποδοσφαιριστές Εκστρακλάσα
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πολωνία
Ζοάο Πέντρο Αλμέιντα Μασάντο

Ο **Ζοάο Πέντρο Αλμέιντα Μασάντο** (γεννημένος στις 3 Απριλίου 1993), γνωστός ως **Ζοάο Πέντρο**, είναι Πορτογάλος ποδοσφαιριστής ο οποίος αγωνίζεται ως μέσος για λογαριασμό του Απόλλωνα Σμύρνης ως δανεικός από τους Λος Άντζελες Γκάλαξι.

## Καριέρα
### Βιτόρια Γκιμαράες
Γεννημένος στο χωριό Βερμίλ του Γκιμαράες, ο Ζοάο Πέντρο ξεκίνησε την ενασχόληση με το ποδόσφαιρο από τα τμήματα υποδομής της τοπικής Βιτόρια Γκιμαράες σε ηλικία 12 ετών. Πραγματοποίησε το ντεμπούτο του με τη δεύτερη ομάδα στις 11 Νοεμβρίου 2012, εισερχόμενος στον αγωνιστικό χώρο ως αλλαγή στο 73ο εντός έδρας αναμέτρησης για την Σεγκούντα Λίγκα με αντίπαλο την ΚΦ Ος Μπελενένσες, η οποία ολοκληρώθηκε με ισόπαλο αποτέλεσμα 0–0.

Η πρώτη συμμετοχή του Ζοάο Πέντρο με την πρώτη ομάδα του συλλόγου σε επίσημες αναμετρήσεις – και στην Πριμέιρα Λίγκα – έλαβε χώρα στις 4 Μαΐου 2014, εισερχόμενος ως αλλαγή κατά τη διάρκεια των καθυστερήσεων εκτός έδρας αναμέτρησης με τελικό αποτέλεσμα 0–0, με αντίπαλο την Ακαντέμικα ντε Κοΐμπρα. Τη σεζόν 2014-15 ξεκίνησε ως βασικός σε 42 αναμετρήσεις με τη δεύτερη ομάδα του συλλόγου, στην διάρκεια των οποίων πέτυχε, συνολικά, ένα τέρμα, συμβάλλοντας, με αυτό τον τρόπο, ώστε η ομάδα να ολοκληρώσει την σεζόν στην ένατη θέση του πρωταθλήματος της δεύτερης κατηγορίας. 

Ο Ζοάο Πέντρο πέτυχε το μοναδικό τέρμα του με την πρώτη ομάδα της Βιτόρια στις 18 Δεκεμβρίου 2016, αγωνιζόμενος σε ολόκληρη τη διάρκεια εντός έδρας νίκης με σκορ 3–1 επί της Βιτόρια ντε Σετούμπαλ.

### Λος Άντζελες Γκάλαξι
Στις 19 Ιανουαρίου 2017, ο Ζοάο Πέντρο υπέγραψε συμβόλαιο συνεργασίας με τους Λος Άντζελες Γκάλαξι. Πραγματοποίησε το ντεμπούτο του στη Μέιτζορ Λιγκ Σόκερ στις 4 Μαρτίου, ξεκινώντας ως βασικός και δεχόμενος κίτρινα κάρτα σε εντός έδρας ήττα της ομάδας του με σκορ 1–2 απέναντι στην ΦΚ Ντάλας στο StubHub Center. Πέτυχε το πρώτο τέρμα του στη συγκεκριμένη διοργάνωση στις 28 Μαΐου, συμβάλλοντας στην επίτευξη εκτός έδρας νίκης της ομάδας του με σκορ 4–2 απέναντι στους Σαν Χοσέ Έρθκουεϊκς.

Στις 20 Αυγούστου 2018, ο Ζοάο Πέντρο μεταγράφηκε στον Απόλλωνα Σμύρνης της Σούπερ Λίγκα ως δανεικός.

## Παραπομπές


## Εξωτερικοί Σύνδεσμοι
*
*
*

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Βιτόρια Γκιμαράες Β
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Γιουνάιτεντ Σόκερ Λιγκ
Κατηγορία:Ποδοσφαιριστές Λος Άντζελες Γκάλαξι
Κατηγορία:Ποδοσφαιριστές Λος Άντζελες Γκάλαξι Β
Κατηγορία:Ξένοι ποδοσφαιριστές στις Ηνωμένες Πολιτείες Αμερικής 
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Σμύρνης
Ζαχαρίας Στέλλας

Ο **Ζαχαρίας Στέλλας** (1931 - ;) ήταν Έλληνας φωτογράφος.

## Βιογραφικά στοιχεία

Γεννήθηκε στην Αθήνα και οι γονείς του κατάγοταν από την Μάρπησσα Πάρου και την Αθήνα. Εργάστηκε στην Τράπεζα Πίστεως μέχρι και την συνταξιοδότησή του.

Ασχολήθηκε με την φωτογραφία εστιάζοντας ιδιαίτερα στον τόπο καταγωγής του, την Πάρο, αλλά και σε άλλα νησιά του Αιγαίου. Το έργο σχετικά με την Πάρο εκδόθηκε σε πέντε εκδόσεις, οι οποίες δεν κυκλοφόρησαν στο εμπόρειο αλλά δωρήθηκαν σε βιβλιοθήκες, ιδρύματα και ανθρώπους. Υπήρξε ένα από τα πρώτα μέλη της Ελληνικής Φωτογραφικής Εταιρείας (ΕΦΕ), αρθρογραφούσε σε περιοδικά σχετικά με την φωτογραφία ενώ φωτογραφίες του έχουν δημοσιευθεί σε διάφορα περιοδικά.

Είχε τιμηθεί με τους τίτλους AFIAP και EFIAP από την Διεθνή Ομοσπονδία Φωτογραφικής Τέχνης (1965 και 1971 αντίστοιχα) ενώ το 2008 το Μουσείο Μπενάκη επέλεξε να πλαισιώσει το ημερολόγιό του με φωτογραφίες του Ζαχαρία Στέλλα. Το 2005 δώρισε το σύνολο του φωτογραφικού του έργου στο Μουσείο Μπενάκη.

## Βιβλιογραφία

* Στέλλας Ζαχαρίας, *Ζαχαρίας Στέλλας: φωτογραφίζοντας. Φωτογραφικά άρθρα*
* Ραγκούση - Κοντογιώργου Κυριακή, Ζαχαρίας Στέλλας, Ο λαογράφος της Πάρους - για τα πενήντα χρόνια πνευματικής προσφοράς του, εκδόσεις Ανθέμιον, Πάρος 2002

## Αναφορές


Κατηγορία:Έλληνες φωτογράφοι
Τελάβι

Το **Τελάβι** (γεωργιανά: თელავი) είναι η κύρια πόλη και το διοικητικό κέντρο της ανατολικής επαρχίας της Γεωργίας του Καχέτι. Ο πληθυσμός του αποτελείται από περίπου 19.629 κατοίκους (από το έτος 2014). Η πόλη βρίσκεται στους πρόποδες της οροσειράς Τσιβ-Γκομπόρι στα 500-800 μέτρα πάνω από τη στάθμη της θάλασσας.

## Συλλογή του Τελάβι

File:9 April Street. Telavi.jpg 
File:Telavi14.jpg
File:Telavi13.jpg
File:Telavi Ethnography Museum.jpg
File:Telavi15.jpg|
File:Telavi16.jpg|
File:Telavi17.jpg|
File:Панорама Телави.JPG|Πανόραμα του Τελάβι
File:Telavi18.jpg|



## Παραπομπές


Κατηγορία:Πόλεις της Γεωργίας
Λαν (ποταμός του Βελγίου)

Ο **Λαν** (ολλανδικά: *Laan*, γαλλικά: *Lasne*) είναι ποταμός του Βελγίου, παραπόταμος του Ντέιλε, με μήκος 26 χιλιόμετρα. Πηγάζει στο κωμιό του Πλανσενουά, ρέει μέσω των επαρχιών της Βαλλωνικής Βραβάντης και της Φλαμανδικής Βραβάντης και τελικά εκβάλλει στο Ντέιλε κοντά στην πόλη του Χύλντεμπερχ.

## Τοπωνυμία
Ο δήμος του Λαν (γαλλικά: *Lasne*) και το κωμιό του Τερλάνεν (ολλανδικά: *Terlanen*, στο δήμο του Όβερεϊσε) έχουν τα ονόματα τους από αυτό το ποτάμι.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Βελγίου
AirBaltic

Η **Αir Baltic **είναι ο  κρατικός αερομεταφορέας της Λετονίας με έδρα το Διεθνές Αεροδρόμιο της Ρίγας και υδρίθηκε το 1995. Οι βασικοί κόμβοι της air Baltic είναι τα αεροδρόμια των Ταλίν και Βίλνιους.

## Ιστορία

### Πρώιμη ιστορία
Η αεροπορική εταιρεία ιδρύθηκε στις 28 Αυγούστου 1995 με την υπογραφή κοινής ιδιοκτησίας μεταξύ της Scandinavian Airlines (SAS) και του κράτους της Λετονίας. Η λειτουργία της Air Baltic ξεκίνησε την 1 Οκτωβρίου 1995 με την άφιξη του πρώτου Saab 340 στη Ρίγα. Το απόγευμα της ίδιας μέρας το αεροπλάνο έκανε την πρώτη επιβατική πτήση της Air Baltic.

### Ανάπτυξη από το 2010
Στις 26 Σεπτεμβρίου 2017 η Air Baltic ανακοίνωσε την αγορά 14 επιπλέον A220 πριν από το τέλος του 2018. Η αεροπορική εταιρεία σχεδιάζει να χρησιμοποιήσει αποκλειστικά αεροσκάφη A220 από τις αρχές του 2020.

## Εταιρικές υποθέσεις

### Ιδιοκτησίας της Air Baltic
H Air Baltic είναι μια ανώνυμη εταιρεία που την διαχειρίζονται οι παρακάτω μέτοχοι (από τον Μάιο του 2016):



## Προορισμοί
### Συμφωνίες κοινού κωδικού
Η airBaltic έχει κάνει συμφωνίες κοινού κωδικού με τις εξής αεροπορικές εταιρείες:

* Aegean Airlines
* Aeroflot
* Air France
* Air Malta
* Air Serbia
* Alitalia
* Austrian Airlines
* Azerbaijan Airlines
* Belavia
* British Airways
* Brussels Airlines
* Czech Airlines
* Etihad Airways
* Georgian Airways
* Iberia
* KLM
* LOT Polish Airlines
* TAP Air Portugal
* TAROM
* Ukraine International Airlines
* Uzbekistan Airways

## Στόλος
μικρογραφία|"airBaltic" Airbus taric a220-300.
### Τωρινός στόλος
μικρογραφία|"airBaltic" Boeing 737-300.
Τον Δεκέμβριο του 2023, ο στόλος της air Baltic αποτελείται από τα ακόλουθα αεροσκάφη:
μικρογραφία|"airBaltic" Bombardier Q400.



### Παλαιότερος στόλος




## Αναφορές


Κατηγορία:Αεροπορικές εταιρείες
Κατηγορία:Λετονία